**Årsmelding for Marnardal sokn 2023.**

**Soknerådet**

Soknerådet har etter valget høsten 2023 vært: Truls Glesne (leder), Asborg Svindland (nestleder), Grethe Steinsland, Irene Spikkeland, Cecilie Kaddan, og Inger Karin Bråten. Sokneprest Arild Knutsen møter også.

Truls Glesne og Asborg Svindland møter i fellesrådet. Menighetsutvalget i soknet har tatt seg av organiseringa av gudstjenestene.

**Statistikk**

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| Gudstjenester | 48 | 63 | 59 | 55 |
| Gudstjenester m/nattverd | 24 | 25 | 28 | 34 |
| Gjsnittlig gudstj.deltakelse | 43 | 28 | 48 | 59 |
| Gj.snittlig nattv.deltakelse | 21 | 18 | 19 | 34 |
| Døpte | 19 | 17 | 16 | 9 |
| Konfirmerte | 20 | 19 | 20 | 24 |
| Vigde | 5 | 1 | 3 | 6 |
| Døde | 20 | 16 | 20 | 22 |

**Andre aktiviteter**

Faste ting som vi har, er søndagsskole på Bjelland. Søndagsskolen «Sprell levende» i Øyslebø er på onsdager. Det har vært Yngres på Bjelland og og klubb på Øyslebø, «Søndag for alle» i Laudal.

Ellers er der møter, fredagskafe og formiddagstreff. Prosjektkoret med Inger Marie Lohne som dirigent, har vært en suksess. Det vises også til årsmeldingen fra menighetspedagogen.

**Bispevisitasen**

Menigheten hadde i september besøk av biskop Stein i forbindelse med visitasen. Dette ble en skikkelig opptur for oss i menigheten. Det var kulturkveld i Bjelland, skolegudstjeneste i Laudal og avsluttet med middag (svinesteik og surkål) servert av bygdekvinnelaget på Øyslebø menighetshus. Viser ellers til biskopens visitasforedrag.

**Takk!**

Takk til alle i det gamle soknerådet!!

Valg av sokneråd skapte også mye arbeid, men vi fikk ganske greit en liste av villige folk til valget. Det samme er tilfelle med utvalgene: Villige folk! Håper at dette blir en gjennomgangsmelodi for denne valgperioden! Tusen takk!

Soknerådet vil takke alle som har bidratt i menighetens arbeid, som kirkeverter, med mat til kirkekaffe, med blomster til gudstjenestene og ellers andre oppgaver. Takk til alle faste givere til ungdomsarbeidet, og takk for det du gir ved ofring på gudstjenestene, til menighetsbladet og ellers andre formål. Takk til gudstjenesteutvalg, diakoniutvalg, redaksjonen i menighetsbladet, frivillige som jobber for at det blir holdt møter i menighetshus og bedehus, julemessekomitè, formiddag-treffen, fredagskafèen, søndagsskolene, yngres, take a break klubb, barnekor, baby- og småbarns-sang, Etter-skoletid Laudal, mm.

«Kyrkjelyden» blir distribuert sammen med Marnardal frivilligsentral, som kjører rundt bladene. Tusen takk for et flott samarbeid!

Det har vært mer sykemeldinger dette året enn tidligere, og det merkes på menighetens aktiviteter. Det er fort å glemme noen, men alle er like viktige for at vi skal holde hjulene i gang**. Det gjelder alle ansatte og alle frivillige i kirkene, og ikke minst presten vår, Arild Knutsen. Så tusen takk til alle!**

Viser ellers til flott og utførlig årsmelding fra menighetspedagog Helene Ougland.

**Soknerådet**